Aalborg Stiftstidende, 1830-03-20
Spanien. J en Skrivelse fra Madrid af 10de Februar gives følgende Skildring af den haarde Vinters sørgelige Jndflydelse paa dette Land. "Den 1ste d. M. saae vi her efter flere Ugers Forløb igjen for første Gang en opvarmende Soel, hvorpaa Vinteren næste Dag vendte tilbage med den største Hæftighed. Synet af et frygteligt Sneefog, der var noget Nyt for den nærværende Generation, satte Alle i Angst og Skræk. Alle Levnetsmidler, al Slags Brændsel o. s. v. ere stegne betydeligt i Prisen, da man kun med Vanskelighed kan passere Landeveiene, deels formedelst Sneen, der i mange Egne ligger næsten 10 spanske Alen høit, men især formedelst de mangfoldige Ulve, som nu have udbredt sig over alle Provindserne. I Granja, et kongeligt Lystslot, maae Officianterne hver Morgen, gjøre en formelig Geværild fra Vinduerne mod Ulvene, for at kunne forsage dem i nogle Timer. Ogsaa Bjørnene have forladt Bjergstrækningerne ved Santander, i Asturien o. s. v., og meget formeret Antallet af vore uvelkomne Gjæster. J Staden Guadalaxara er en 17aarig Pige i Forstuen af hendes Bopæl bleven sonderreven af en stor Bjørn, der havde listet sig ind i hiint Huus, for at søge Føde; Bjørnen blev fældet Ved Foden af Fortet St. Sebastian, et Taarn, der befinder sig paa den yderste Spidse af en i Havet udgaaende Landtunge, blev, som man melder fra Cadiz, Skildvagten ved Afløsningen funden frossen ihiel, uden at det var muligt, igjen at bringe ham tillive. Den største Deel af Skilderhusene blev omkastet af en overordentlig hæftig Orcan. - Tajo, der ved Toledpaa flere Steder er 12 Varas (18 Alen) dyb, var i Januar, selv i Nærheden af et stort Antal Møller, saa stærkt tilfrossen, at mange Mennesker uden ringeste Betænkelighed ere gaaede over denne Flod. - J Talavera har den strænge Kulde dræbt en overordentlig Mængde Silkeorme. - Ved Tordesillas var Duero saa haardt tilfrossen, at Beboerne morede sig paa Jsen med deres Yndlingsleeg, at kaste med en stor Jern kølle. - Fra Staden Pravia i Asturien berettes, at Beboerne ikke tør vove sig ud af deres Huse efter Solens Nedgang, da Ulvene, der om Dagen sønderrive og opæde Alt, hvad de træffe paa Landeveien af Mennesker, Heste o. s. v., om Natten skareviis overfalde Stæderne, og, hvor de finde et Huus aabent, dræbe alle deri værende Mennesker, Creature o. s. v., for at stille deres Hunger. En ganske lignende Beretning er indløben fra Polande Lena, ogsaa i Asturien, og der tilføies, at alle Communicationer i hiin Provinds, selv med de nærmeste Stæder, ere afbrudte, at Faar og Geder i Tusindviis døe af Kulde og sønderrives at Ulve, ligeledes ogsaa Hornqvæget, og at der til Foraaret ikke vil være et Stykke Qvæg tilbage i hele Provindsen. Ulve, Bjørne og Vildsviin trænge ind i Vaaningerne. - Den ulykkelige Provinds Murcia, der i det forløbne Aar leed saa meget af Jordskjælv, og især den anseelige Stad Orihuela ere haardt medtagne af Kulden. Efterat det vedvarende havde sneet i 14 Dage, indtraadte pludseligen den hæftigste Frost, og vedvarede uafbrudt i 8 Dage. Alle Vandledninger til at vande Marker og Haver frøs til, saa at alle Haveurter bleve ødelagte, saavelsom Hør= og Kornmarkerne. Hele Citron= og Orangehøsten, der skulde begynde i Slutningen af Decbr., er tabt, og den største Deel af Træerne vil kun blive brugelige til Brændsel. Den stærkt opsvulmede Flod Segura, der løber igjennem Orihuela, traad ud af sit Leie og oversvømmede hele Staden, som tilligemed Forstaden Roig endnu den 2den Febr. stod under Vand. - Paa mange Steder har Geistligheden anstillet offentlige Bønner formedelst den vedvarende Kulde, hvortil man aldrig har kjendt Mage. J Overandalusien er Thermometret faldet 70 under o. Mange hundrede Mennesker ere fundne døde paa Veiene. - For tre Dage siden om Morgenen Kl. 8 havde vi endnu 3 1/2 Grads Kulde, men om Eftermiddagen allerede 5 1/2 Grads Varme. Siden hersker bestandigt Søndenvind og Tøeveir. Den Plan, man har lagt, at gjøre Tajo seilbar fra Aranjues til Lissabon, er bleven udviklet i et Værk to Dele, og ifølge Forfatterens Paastand skal en Sum af 11 Mill. Realer være tilstrækkelig til at udføre dette Foretagende.